EN NETFLIX-SERIE
Hallo. God morgen.
God morgen, África. Kom inn.
Vil du ha frokost?
Hei, kom og prøv mangojuicen.
Den er nydelig. Utsøkt.
Hvordan har du sovet?
Veldig bra. Jeg har ikke sovet så godt på lenge.
Så bra.
Når du er ferdig, venter Mayka nede.
Hvorfor det?
-For å formalisere avgjørelsen din. -Hvilken da?
Det vi snakket om i går kveld. Det husker du vel?
Vi er kjempeglade for at du blir i Eden.
Skal jeg bli?
Du passer perfekt her.
Det er bare en formalitet.
Du er sikkert vant til disse.
Vi skal oppnå store ting sammen.
Du skal få se.
Det tror jeg på. Jeg vil bare vite hva jeg signerer.
Stoler du ikke på oss?
Nei, det er ikke det.
Jeg vil ikke at det skal være i konflikt med kontrakter jeg har med byrået mitt.
Det er flott.
Dette er en viktig avgjørelse, så det gir mening.
Det haster ikke. Ta din tid.
Flott.
Hva er galt?
Ble du plutselig flau?
Selvfølgelig ikke, dust. Men jeg må gjøre meg klar.
Det stemmer.
Du forlater meg i dag.
Jeg kommer på besøk.
Bare inviter meg til neste festival.
Nico.
"Lille ekorn, jeg må ha alenetid.
Respekter det og ikke let etter meg. Alt er bra.
Glad i deg. Gratulerer. Zoa."
-Er det første gang hun forsvinner? -Nei.
-Så det har skjedd før. -Ja, men ikke slik.
Av og til må hun bort noen dager, men kommer alltid tilbake.
Hun kommer tilbake, vennen.
-Zoa forlater deg ikke, hun elsker deg. -Hva vet du om det?
Går det bra hjemme?
Faren hennes.
Han lar dem alene, og de har måttet klare seg selv.
Jeg vet ikke min arme råd.
-Nummer 1421 til sentralen. -Vær så god.
Send varsel for savnet person, Zoa Rey Gómez-Fajardo.
Nitten år. Personnummer 60712388-F.
-Mottatt, 1421. -Takk.
Hvis vi får informasjon om søstera di, deler jeg den med dere. Ok?
Har du sett gjennom Zoas ting? De legger alltid igjen noe.
Ei kvittering, ei melding, et bilde av hvor de har tenkt seg.
Tusen takk, Pete.
La oss spise frokost. Faren din spanderer.
Hvor mye? Tjue?
Hva er grensa?
-Tja. Fem hundre, men… -Fem hundre.
Det er bedre. Ja.
Ok.
Bra. Perfekt. La meg bare telle…
Ja, dette er flott.
-Kjøp deg hva du vil, ok? -Blir du ikke med?
Jeg kom på at jeg har noe å ta meg av, men jeg lover å betale tilbake i morgen.
Siste innspurt! Kom an!
Charly!
Charly.
-Herregud. -Herregud.
Du tok litt av i går?
-Jeg skal aldri drikke igjen. -Sikkert.
Det føles som hodet skal eksplodere. Jeg har drømt så mye rart.
-Kom deg opp. Båten kommer snart. -Nei! Fem minutter til.
Ikke fem, ti, tjue eller tjuefem. Kom igjen, stå opp.
-Hei, har du sett Aldo? -Nei.
-Er det Aldos modul? -Ja.
-Hvor er Aldo? Jeg hørte han bor her. -Han er ikke her.
Hva mener du?
Han sov ikke her, trodde han var med dere.
-Det er senga hans, ikke sant? -Ja.
-Så rart. Tingene hans er borte. -Jeg så han ikke på festen.
Zoa.
Om jeg kan hjelpe til…
Charly.
-Kom. -Hva skjer?
Hva er galt, jente?
Ulises.
Unnskyld meg.
-Ja? -Aldo er borte.
-Hæ? -Aldo? Modul 11.
Ja. Jeg kom derfra nå. Han kom ikke tilbake i går.
Hva skal jeg gjøre, da?
Har dere ikke oversikt over hva folk gjør her?
Han har ikke meldt seg på morgenaktivitetene.
Spør rundt. Kanskje noen har sett han.
Er ikke det din jobb?
Jeg skal dele dine bekymringer med ledelsen.
Ha meg unnskyldt.
Han bryr seg visst ikke.
-Kanskje du ikke skulle sagt noe. -Hvorfor ikke?
Jeg så Aldo på festen i går. Jeg trodde det var en drøm, men…
Snakket dere?
Slapp av.
Det er Landskap med Kharon som krysser Styx av Patinir.
Så nå er du også ekspert på malerier?
Vel, kanskje litt.
Nei. Jeg er bare glad i kunst.
Jeg vet ingenting om teknikk, men jeg liker å lære om fortellingene.
Og hva forteller denne?
Dette er Kharon,
som i gresk mytologi
har ansvaret for å bringe de dødes sjeler til underverdenen.
Her har Patinir skildret han under en stor avgjørelse.
Sjelen kan gå to veier.
Til høyre, helvete, evig fordømmelse.
Eller her, til venstre, paradis, frelse.
Det er et lett valg.
Ikke sant?
Vel… Det spørs.
Dette er en kopi. Originalen er i Prado.
Vel…
…det er veldig bra laget.
Nei, ikke egentlig.
I originalen ser Kharon til høyre,
mot helvete som om avgjørelsen allerede er tatt.
Og her ser han til venstre.
Favorittparet mitt.
Kom med meg.
-God morn. -God morgen.
-Står til? -God morn.
-Så, hva skjer? -Ibón har bestemt seg for å bli.
-Jeg vil gjerne høre det fra deg. -Jeg blir hos dere. Om dere vil ha meg.
Så klart, Ibón!
Klart det. Kom her.
Velkommen til familien.
Det er lenge siden noen klemte deg sånn.
Veldig lenge.
Jeg hadde en god følelse om deg fra starten.
Jeg elsker å ha rett. Dette er noe småtteri.
Advokatene våre anbefaler at vi gjør det offisielt.
Det er en ettårskontrakt som kan forlenges.
Så hvis du vil signere…?
-Du trenger ikke armbåndet ditt lenger. -Nei visst. Får jeg?
Alle vil bli så overrasket.
Hva om vi kunngjør det på evalueringen i dag?
Men båten har kommet da, de vil se at jeg ikke går om bord.
Du trenger ikke å tenke på det.
Er den forsinket igjen?
Ta det rolig. Slapp av og kos deg.
Beklager forstyrrelsen.
-Ja? -Det haster.
Hva skjer?
Det er om Aldo. Det er gjort.
Ok. Be Brenda sette i gang en leteaksjon.
Det er visst problemer med din venn, Aldo.
Hei. Vi hørte nettopp om Aldo.
Slapp av. Han drakk nok for mye i går kveld og gikk seg bort.
-Det tror jeg ikke. -Han kan ikke ha forlatt øya.
Claudia, kan du gi oss et øyeblikk?
-Ja, så klart. -Takk.
Har du sett noen dra herfra?
Hva mener du?
I går sa Aldo til Charly at han dro. Han sa han hadde funnet en måte å rømme på.
Hva skjer med folk som vil dra fra Eden?
Jeg vet ikke.
De må nok snakke med Astrid for å ordne tilbaketuren…
Har du sett det skje?
Nei.
Aldo er nok i fare.
Hør her, Brenda setter i gang en leteaksjon.
Jeg blir med, så jeg kan holde øye med alt.
Du…
Ikke diskuter dette med noen.
Om det du sier er sant, vil jeg ikke at noe skal skje deg.
Ok?
Gruppe én, til venstre. Gå nordover. Gruppe to, gå vestover.
Gruppe tre, Nico.
Sørover.
Finkjem øya, sektor for sektor.
Sørg for at dere har kart, kompass, vann,
førstehjelpsutstyr og batterier som er minst halvladet.
-Claudia. -Jeg vil ikke snakke.
Jeg vet det. Jeg vil bare spørre om noe.
Om Zoa, ikke sant?
Ja.
-Hva mer må skje før du slutter? -Jeg vil bare vite hvordan hun har det.
-Dårlig. -Dårlig, hvordan da?
Kom hit.
Hva er det?
Du må spørre folk hvor Aldo er.
Hvem skal jeg spørre?
Orson.
Hva i helvete, Bel?
Du sa at jeg ikke skal snakke med han. Jeg forstår ikke.
Jeg liker ikke at du henger med han. Men nå er situasjonen annerledes.
Ok?
Hei, alle sammen.
God morgen, Astrid.
-Jeg hørte hva som skjedde. -Vi har fått organisert oss.
-Han må være her. -Jeg stoler på dere.
Vi er en stor familie, og vi etterlater ingen.
Men vi trenger all hjelp vi kan få, så jeg foreslår at vi ber til moder jord
for å velsigne søket.
"Hei, alle sammen.
Jeg vil dele noen store nyheter med dere.
Jeg tar en pause fra sosiale medier.
Det var ingen lett avgjørelse å ta,
men det er noe jeg har måttet gjøre lenge.
Jeg vet ikke når jeg er tilbake. Ikke bekymre dere. Alt er bra."
"Men jeg vil savne dere masse." For å gjøre det oppriktig.
Ja, du har rett.
"Jeg er så glad i dere.
Takk for all deres støtte."
Kom her.
Du trenger ikke dette lenger.
Hva vet du om Charly?
-Jeg kjenner han ikke særlig. -Er han like dum som han ser ut?
Litt. Hvordan det?
Ingenting.
-Liker du han? -Hva mener du?
Jeg kan fortelle deg av erfaring
at med dumme gutter er det ingen ubehagelige overraskelser.
De kan kun bli bedre.
TAST INN KODEN
Hei, Zoa. Jeg fant deg endelig. Jeg lovte å ikke glemme deg.
ZOA ER IKKE HER
JEG ER SØSTERA
HVEM ER DETTE?
Jeg ville så gjerne se deg.
Vent. Jeg lette etter han i går kveld, men jeg fant han ikke.
Jeg vet ikke hva du snakker om. Glem det bare, ok?
Jeg vet ikke.
De leter etter han.
Hvorfor bryr du deg?
Jeg vet ikke.
Jeg kunne uansett ikke ha sagt noe.
Har du glemt det? Du har ditt nivå. Jeg har mitt.
Kom an.
ORSON NIVÅ 2
MEDLEMSKAPSLOG
ÁFRICA FØRSTE DRINK-REAKSJON
ENSTØING. NARSISSIST. STREBER. OK
IBÓN DEDIKERT. ANSVARLIG. OK
ULYDIG. EGOSENTRISK. GIFTIG. ELIMINERT
ZOA
LEDERKVALITETER. BITTER. DESILLUSJONERT.
EVALUERING: PÅGÅENDE
"Nyheter fra Firenze,
der G20-toppmøtet finner sted i dag.
Voldelige sammenstøt mellom politi og miljøverngrupper.
Trettito ble skadet, fire er i kritisk tilstand
og flere titall er arresterte.
Demonstrantene ba ledere om å hedre Parisavtalen.
De ville bare bli hørt. Men verdens regjeringer foretrekker…"
-Var det godt? -Ja, veldig.
"…den truende globale krisen. Et eksempel på krisen er flommen
etter orkanen i Haiti. Et typisk eksempel…"
De leter fortsatt.
"…er ødeleggelsen forårsaket av orkanen Matthew.
Innbyggerne har vært isolerte i dagevis uten strøm,
de venter fortsatt på hjelp og offisielle dødstall er stadig ukjent."
Det kan ikke fortsette sånn, Zoa. Faen ta.
"Husk at disse orkanene blir hyppigere og sterkere på grunn av klimaendringer.
Innbyggerne har vært isolerte i dagevis uten strøm,
de venter fortsatt på hjelp og offisielle dødstall er stadig ukjent."
JEG MØTTE SØSTERA DI I EDEN
HVA ER EDEN?
EN FANTASTISK FESTIVAL PÅ EI ØY
HVILKEN ØY?
JEG VET IKKE
???
VET DU HVOR ZOA ER?
NEI, JEG MISTET HENNE AV SYNE PÅ ØYA
KAN VI SNAKKE PÅ TELEFONEN?
IKKE AKKURAT NÅ
JEG ER PÅ JOBB
Det er noe galt med låsen.
Du bruker igjen.
-Nei. -Så hva feiler det deg?
Jeg er ikke vant til å drikke.
Jeg er vant til andre ting, men ikke alkohol.
-Skal jeg lage noe varmt til deg? -Ja.
En øl.
Er det nok?
Ikke vær sint på meg, vennen.
Pappa har rett. Du vil aldri forandre deg.
Faren din er full av dritt.
Det er ikke dritt, mamma! Det er sannheten!
Jeg gjør det jeg kan, ok?
Nei, det gjør du ikke, mamma.
Jeg trodde du var i bedring.
Vet du hva vi gjør når Zoa kommer tilbake?
Vi drar på shopping alle tre.
Hallo?
Hvem ser vi etter?
Noen som må få høre at du er en del av Eden nå.
Astrid skal kunngjøre det under evalueringa.
Men hun må høre det nå. Hun er som ei søster.
Hun tok seg av meg og viste meg alt da jeg kom.
Hun åpnet en helt ny verden for meg.
-Kjenner jeg henne? -Ibón blir hos oss!
Så du fikk viljen din.
-Gratulerer, Alma. -Takk.
Og gratulerer, Ibón.
Du har tatt ditt livs beste avgjørelse. Men det er noe du bør vite.
Hvis du sårer Alma,
dreper jeg deg.
HEI, JEG MÅ RYDDE
Alt jeg vet om min sønn er på USB-en.
-Det jeg ikke vet, skal du fortelle meg. -Jeg må få se meldinga.
"Hei, jeg må rydde litt i hodet.
Ikke let etter meg. Du hører fra meg når jeg er klar. Ibón."
Fra et asiatisk land.
Meldinga har blitt koblet om for å skjule hvor den kom fra.
Ibón kan være i Singapore
eller to kvartaler unna.
Sett alt på vent og fokuser på dette.
Ibón er myndig. Om meldinga er sann, kan jeg ikke tvinge han tilbake.
Det får vi nå se på.
Aldo visste det fra begynnelsen.
Båten kommer ikke.
-Paranoiaen hans har smittet over på deg. -Du har rett.
Vi burde be Aldo slutte å gi oss gale ideer.
Men, faen, han har forsvunnet!
-Det var hans valg å dra. -Hans valg, liksom!
Hvor er han? Det er ingen vei ut av dette fengselet.
-Jeg tror du overdriver. -Det gjør jeg ikke.
Kanskje Astrid kan forklare deg hvordan ting fungerer her.
Snakk med henne.
Dere virket som gode venner i går.
Vel, jeg er vennlig med alle på fest.
-Det var det jeg pleide å gjøre. -Pleide?
Du slutter i jobben, å røyke. Hva mer gir du opp?
Denne øya har virkelig forandret deg.
Hva er galt med forandring?
Kom igjen. Jeg vil ikke at du skal sitte og gruble her alene.
Ikke vær dum. Vi går. Kom igjen.
Ibón, nå som du er en del av vår store familie,
hvem vil du skal bli evaluert?
Charly.
Kødder du med meg?!
Ibón vil kun ditt beste.
Nei. Han vil ha det dere vil ha. Han er hjernevasket.
Nei, Charly.
Ingen påvirket beslutningen min om å bli her.
Tro meg.
Be vennene dine om å få oss vekk fra øya.
Du kan bli her, med África.
Men Zoa, Aldo og jeg stikker.
Ja visst. Ingen holder dere her mot deres vilje.
-Å, nei? -Nei.
Hva er greia med Aldo? Hvor i helvete er han?
Vi har ikke hatt hellet med oss. Kanskje det endrer seg i morgen.
Ja, i morgen.
Jeg kan ikke bli her et sekund til. Jeg kveles, for faen.
Charly.
Kom tilbake, er du snill.
EDEN BETYDNING
EDEN BIBELSK PLASSERING
SVINGERKLUBB EDEN PÅ JORDA
KAN JEG KOMME OG TREFFE DEG?
I DONOSTI?
-JEG HAR GODT AV LUFTFORANDRING. -JØSS!
SÅ KAN DU FORTELLE MEG DETALJENE.
Charly, så bra du kom tilbake.
Du skal vite at alle føler din smerte som om den var vår egen.
Men det er ikke denne øya som gjør det. Nei. Det er den inni deg.
Hva mener du?
Få mest mulig ut av tida di i Eden. Snakk om følelsene dine.
Bryt deg løs fra det som har plaget deg siden barndommen.
Det med søstera di.
Hva faen vet du om det?
Hver 22. november skriver du det samme til henne på SoMe.
Slutt, da.
"Jeg tenker på deg daglig. Jeg vil ikke ha tilgivelse.
-Bare vit hvor høyt jeg elsker deg." -Ikke gå der.
Charly, alle har en fortid.
-Ti stille. -Ingen dømmer deg.
-Slutt! -Fortell historien!
-Vil dere høre den? -Ja.
Vil alle vite den faens historien?
Greit, jeg skal fortelle den.
Søsknene mine og jeg pleide å tilbringe sommeren på Menorca.
I en liten havneby på nordkysten, Addaia.
Tre brødre og én søster.
Beatriz var den yngste.
Vi tullet alltid, hoppet fra stein til stein,
hadde dykkekonkurranser for å se hvem som kunne holde pusten lengst.
Hun syntes det var urettferdig. "Hvorfor får ikke jeg bli med?"
"Fordi du er for lita."
Men en dag overtalte hun meg.
Kanskje fordi jeg kjente hulen godt, eller fordi hun virket mer voksen.
Jeg stupte inn først.
Hun var rett bak meg. Jeg holdt øye med henne hele tida.
Og hun gjorde det veldig bra. Hun så rolig ut.
Jeg vet ikke hvorfor, men jeg sluttet å se meg tilbake.
Jeg kom tilbake til overflata.
Men det gjorde ikke hun.
Jeg var åtte år gammel.
Hun var fem.
Foreldrene mine, spesielt mamma, forsto aldri hvorfor jeg tok henne med.
Beatriz var favoritten hennes.
Hun har aldri klart å tilgi meg, stakkars.
Og nå hater hun meg.
Din mor var, og er, urettferdig.
Man kan ikke klandre et barn for en ulykke.
Ingen burde hate sånn.
De vil aldri gjøre det.
Ikke jeg heller.
Det er nok!
La han være i fred!
-Hans smerte er alles smerte. -Nei. Hans smerte er hans!
Om du bryr deg sånn, la han få dra herfra.
Du og Charly vil gå om bord snart, Zoa.
Og hva med Aldo?
Vi leter etter han overalt.
Du lyver.
-Jeg lyver ikke. -Jo.
Alle lyver. Dere er en gjeng med sadister!
Syns du det er gøy å torturere oss slik? Er vi eksperimentet ditt?
-Hva faen får du ut av alt dette? -Vær så snill.
Beklager.
-Bli med meg. -Hva gjør du? La meg være.
-Glem Charly. -Hvordan? De ødela han.
-Du er opprørt. Ro deg ned. -Jeg roer meg ned når vi går om bord.
Båten kommer ikke.
Noensinne.
-Hva mener du? -Du får se i kveld.
Slutt å tulle. Få se hva?
-Og hvor er Aldo? -Jeg kan ikke si noe nå.
Men i kveld, når alle sover, vil du få vite det.
-Nico! -Stol på meg.
Stol på meg.
Ta av deg dette og la det ligge på senga i kveld.
Ikke la noen se deg.
-Er du her for å holde øye med meg? -Nei. Jeg ville se hvordan du har det.
Visste ikke at dere var så interesserte i meg.
Det er derfor du er her.
Det er nifst når noen husker alt du skriver.
Hvorfor det?
Det til søstera di er vakkert.
Jeg drømmer av og til at jeg redder henne.
Hun er borte.
Men du har fortsatt mye å tilby verden.
Hva er greia? Syns du ikke jeg er en dust?
Jo, det gjør jeg.
Men jeg tror smilet ditt er ekte.
Mayka.
Jeg er glad jeg møtte deg.
Opplysning. Bussen til San Sebastián er klar for avgang.
-Hallo. -God kveld.
INNKOMMENDE ANROP MAMMA
Zoa, du vet vel at jeg bare vil hjelpe deg?
Nå må du hjelpe meg litt.
Lov meg at du holder deg rolig.
Jeg lover.
Ok.
Kom an.
Tekst: Anniken Einan